title: 2012/568/EU: Europa-Parlamentets afgørelse af 10. maj 2012 om decharge for gennemførelsen af budgettet for EF-Fiskerikontrolagenturet for regnskabsåret 2010#Europa-Parlamentets beslutning af 10. maj 2012 med bemærkningerne, der er en integrerende del af afgørelsen om decharge for gennemførelsen af budgettet for EF-Fiskerikontrolagenturet for regnskabsåret 2010

text:
               17.10.2012

               DA

               Den Europæiske Unions Tidende

               L 286/169

         EUROPA-PARLAMENTETS AFGØRELSE
   af 10. maj 2012
   om decharge for gennemførelsen af budgettet for EF-Fiskerikontrolagenturet for regnskabsåret 2010
   (2012/568/EU)
   EUROPA-PARLAMENTET,

               —

               der henviser til det endelige årsregnskab for EF-Fiskerikontrolagenturet for regnskabsåret 2010,

               —

               der henviser til Revisionsrettens beretning om årsregnskabet for EF-Fiskerikontrolagenturet for regnskabsåret 2010, med agenturets svar (1),

               —

               der henviser til Rådets henstilling af 21. februar 2012 (06083/2012 — C7-0051/2012),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

               —

               der henviser til Rådets forordning (EF) nr. 768/2005 af 26. april 2005 om oprettelse af et EF-fiskerikontrolagentur (3), særlig artikel 36,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget og udtalelse fra Fiskeriudvalget (A7-0130/2012),

               1.

               meddeler den administrerende direktør for EF-Fiskerikontrolagenturet decharge for gennemførelsen af agenturets budget for regnskabsåret 2010;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til den administrerende direktør for EU-Fiskerikontrolagenturet (tidligere benævnt EF-Fiskerikontrolagenturet), Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

            Formand

         Martin SCHULZ

            Generalsekretær

         Klaus WELLE

      (1)  EUT C 366 af 15.12.2011, s. 1.

      (2)  EFT L 248 af 16.9.2002, s. 1.

      (3)  EUT L 128 af 21.5.2005, s. 1.

      (4)  EFT L 357 af 31.12.2002, s. 72.

      EUROPA-PARLAMENTETS BESLUTNING
      af 10. maj 2012
      med bemærkningerne, der er en integrerende del af afgørelsen om decharge for gennemførelsen af budgettet for EF-Fiskerikontrolagenturet for regnskabsåret 2010
      EUROPA-PARLAMENTET,

                  —

                  der henviser til det endelige årsregnskab for EF-Fiskerikontrolagenturet for regnskabsåret 2010,

                  —

                  der henviser til Revisionsrettens beretning om årsregnskabet for EF-Fiskerikontrolagenturet for regnskabsåret 2010, med agenturets svar (1),

                  —

                  der henviser til Rådets henstilling af 21. februar 2012 (06083/2012 — C7-0051/2012),

                  —

                  der henviser til artikel 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), navnlig artikel 185,

                  —

                  der henviser til Rådets forordning (EF) nr. 768/2005 af 26. april 2005 om oprettelse af et EF-fiskerikontrolagentur (3), særlig artikel 36,

                  —

                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

                  —

                  der henviser til forretningsordenens artikel 77 og bilag VI,

                  —

                  der henviser til betænkning fra Budgetkontroludvalget og udtalelse fra Fiskeriudvalget (A7-0130/2012),

                  A.

                  der henviser til, at Revisionsretten har fastslået, at den har fået rimelig sikkerhed for, at årsregnskabet for EF-Fiskerikontrolagenturet (»agenturet«) for regnskabsåret 2010 er rigtigt, og at de underliggende transaktioner er lovlige og formelt rigtige,

                  B.

                  der henviser til, at Parlamentet den 10. maj 2011 meddelte decharge til EF-Fiskerikontrolagenturets administrerende direktør for gennemførelsen af agenturets budget for regnskabsåret 2009 (5) og i beslutningen med bemærkningerne til afgørelsen bl.a.:

                              —

                              opfordrede agenturet til at forbedre sit årlige arbejdsprogram ved at inkludere specifikke målbare mål både for politikområdet og for det operationelle område samt ved at etablere SMART-indikatorer

                              —

                              opfordrede den administrerende direktør til fuldt ud at overholde sine pligter til i sin rapport til dechargemyndigheden, der opsummerer beretningen fra den interne revisionstjeneste (IAS), at medtage alle henstillinger og alle foranstaltninger, der træffes i henhold til disse henstillinger

                              —

                              opfordrede agenturet til at revidere sit interne kontrolsystem for at understøtte den administrerende direktørs årlige revisionserklæring og at gennemgå alle sine procedurer, både administrative og operationelle, med efterfølgende dokumentation af arbejdsgangen og den centrale kontrol,

                  C.

                  der henviser til, at agenturets samlede budget for 2010 var på 11 000 000 EUR sammenlignet med 10 100 000 EUR i 2009, hvilket udgør en stigning på 8,9 %,

                  D.

                  der henviser til, at Unionens oprindelige tilskud til agenturets budget for 2010 var på 7 695 223 EUR, hvilket udgør en stigning på 34,9 % i forhold til dets oprindelige tilskud i 2009 (6),

         Budgetmæssig og økonomisk forvaltning

                  1.

                  minder om, at Unionens oprindelige tilskud til agenturets budget for 2010 beløb sig til 7 695 223 EUR; bemærker dog, at 714 777 EUR hidrørende fra tilbagebetalte overskud blev lagt til dette beløb, hvormed EU's samlede tilskud udgjorde 8 410 000 EUR i 2010;

                  2.

                  konstaterer på baggrund af agenturets endelige årsregnskab for regnskabsåret 2010, at det forpligtede 98,3 % af det ydede tilskud og udbetalte 85,6 % af de disponible betalingsbevillinger (eksklusive betalinger hidrørende fra de andre indtægtskilder); konstaterer med tilfredshed, at agenturet i sin årlige beretning 2010 har forsynet dechargemyndigheden med oplysninger, der viser agenturets samlede budgetgennemførelsesgrad i form af forpligtelser og betalinger;

                  3.

                  anerkender desuden på baggrund af beretningen fra IAS, at agenturets automatiske fremførsler af betalingsbevillinger til 2011 for regnskabsåret 2010 beløb sig til 1 160 393 EUR (uindfriede forpligtelser (RAL)) og 629 517,41 EUR (betalingsbevillinger), samt at agenturets ikkeautomatiske fremførsler beløb sig til 530 875,59 EUR; opfordrer Revisionsretten til at medtage oplysninger om fremførsler i sin beretning om agenturets årsregnskab for regnskabsåret 2011;

                  4.

                  opfordrer indtrængende agenturet til at respektere princippet om etårighed; bemærker især, at nogle af agenturets budgetmæssige forpligtelser for 2010 vedrørte udgifter for projekter for 2011; beklager, at Revisionsrettens beretning om agenturets årsregnskab for regnskabsåret 2010 ikke kunne forsyne dechargemyndigheden med flere detaljer om dette spørgsmål;

         Regnskabssystem

                  5.

                  konstaterer på baggrund af det endelige årsregnskab, at agenturets budgetregnskaber forvaltes af ABAC-systemet, og at de almindelige regnskaber føres ved hjælp af SAP-systemet, som har direkte grænseflade med Kommissionens almindelige regnskabssystem;

                  6.

                  opfordrer ikke desto mindre indtrængende agenturet til at tilpasse adgangsrettighederne til ABAC for de anvisningsberettigede, der er bemyndigede ved delegation, til delegationsafgørelsen;

                  7.

                  konstaterer desuden, at agenturet har foretaget en revision af alle de cirkulationsdokumenter, skabeloner og blanketter, der indgår i procedurerne, med henblik på at finde områder, der kan forbedres, samt undgå overflødigheder;

         Fremgangsmåderne ved tilbudsgivning

                  8.

                  opfordrer agenturet til at træffe de nødvendige foranstaltninger for at sikre, at indkøbsdokumenter er behørigt underskrevet og dateret; konstaterer, at Revisionsretten bemærkede mangler i denne henseende;

         Menneskelige ressourcer

                  9.

                  opfordrer agenturet til at øge gennemsigtigheden i ansættelsesprocedurerne; bemærker, at Revisionsretten påpegede mangler i denne henseende; konstaterer med hensyn til personaleudvælgelsesprocedurer, at hverken de kriterier, som ansøgerne skulle opfylde for at komme til en samtale, eller de kriterier, som de skulle opfylde for at komme på en reserveliste, var fastsat i forvejen;

                  10.

                  bemærker, at 10 ud af 11 ledige stillinger til midlertidigt ansatte ifølge agenturets årsberetning blev besat, hvormed 98 % af stillingerne fastsat i stillingsfortegnelsen for 2010 var besat (52 af 53 stillinger til midlertidigt ansatte);

                  11.

                  konstaterer på baggrund af årsberetningen, at udskiftningen af personale har været begrænset til to kontraktansattes afgang og en midlertidig ansats pensionering;

                  12.

                  udtrykker sin tilfredshed med, at Revisionsretten har erklæret de transaktioner, der ligger til grund for agenturets årsregnskab for 2010, for i alle væsentlige henseender at være lovlige og formelt rigtige;

         Præstationsniveau

                  13.

                  bemærker, at agenturet vedtog sit flerårige arbejdsprogram for 2011-2015 den 19. oktober 2010; understreger, at et sådant dokument er en vigtig forudsætning for, at agenturet kan træffe effektive organisatoriske foranstaltninger med henblik på at gennemføre sin strategi og opfylde sine mål;

                  14.

                  gentager sin anmodning til agenturet om i forbindelse med programmeringen af de operationelle aktiviteter at udvikle et Gantt-diagram, der kan give en præcis indikation af, hvor lang tid den enkelte medarbejder har brugt på et projekt, og anspore til en resultatorienteret tilgang; anerkender dog, at agenturet har givet dechargemyndigheden en oversigt, der viser de ønskede oplysninger;

                  15.

                  glæder sig over, at agenturets interne revisionsfunktion (IAC) har taget initiativ til at udvikle et internt uddannelseskursus og tilvejebringe den nødvendige uddannelse vedrørende etik og integritet i agenturet; glæder sig navnlig over, at uddannelsen er obligatorisk for alle medarbejdere med henblik på at sikre bevidstheden om etiske og organisatoriske værdier, navnlig etisk korrekt optræden, forebyggelse af interessekonflikter og af svig samt indberetning af uregelmæssigheder;

                  16.

                  understreger betydningen af agenturets opgaver og påskønner dets effektivitet og produktivitet, som Fiskeriudvalget oplevede, da det i juni 2010 besøgte agenturet og atter vil inspicere under sit næste besøg i 2012;

         Intern revision

                  17.

                  glæder sig over det initiativ, som agenturet i 2008 tog til at etablere en post som intern revisionsfunktion (IAC), der har til opgave at yde støtte og bistand til den administrerende direktør og ledelse vedrørende intern kontrol, risikovurdering og intern revision; bemærker, at agenturet ikke har ansat en IAC på fuld tid, men deler vedkommende med Det Europæiske Agentur for Søfartssikkerhed (EMSA) i Lissabon; anerkender i den forbindelse, at der er indgået en serviceleveranceaftale mellem agenturet og EMSA den 17. juni 2008;

                  18.

                  bemærker på baggrund af årsrapporten, at IAS i overensstemmelse med den strategiske plan for 2010-2012 har foretaget en revision af agenturets procedure for budgetgennemførelse samt en risikovurdering af agenturets informationsteknologi;

                  19.

                  konstaterer, at IAS i 2010 foretog en revision af budgetgennemførelsen med henblik på at vurdere, om det interne kontrolsystem i tilstrækkelig grad sikrede, at retsgrundlaget blev overholdt, at processerne var virkningsfulde og effektive, samt at de oplysninger, som ledelsen baserer deres overvågning på, var pålidelige;

                  20.

                  opfordrer i denne forbindelse agenturet til at træffe de nødvendige foranstaltninger i forbindelse med følgende forhold:

                              —

                              ABAC-adgang for de anvisningsberettigede, der er bemyndigede ved delegation

                              —

                              forsinket betaling

                              —

                              politik for håndtering af undtagelser og et centralt undtagelsesregister;

                        konstaterer, at de to meget vigtige henstillinger fra ISA's side vedrørende henholdsvis foranstaltninger til tilpasning af ABAC-adgangsrettighederne for de ved delegation bemyndigede anvisningsberettigede og fastsættelse og gennemførelse af en politik for håndtering af undtagelser og et centralt undtagelsesregister ifølge agenturet nu er implementeret, og at foranstaltninger for tiden gennemgås af IAS; opfordrer dog agenturet til at underrette dechargemyndigheden om de trufne foranstaltninger og de opnåede resultater;

                  21.

                  opfordrer agenturet til omgående at tage affære på de nedennævnte områder og informere dechargemyndigheden om de trufne foranstaltninger:

                              —

                              indførelse af et risikostyringssystem

                              —

                              indførelse af regelmæssige gennemgange af det interne kontrolsystem;

                  22.

                  henleder opmærksomheden på sine henstillinger fra tidligere dechargebetænkninger, som er anført i bilaget til denne beslutning;

                  23.

                  henviser med hensyn til de øvrige bemærkninger, der ledsager dechargeafgørelsen, og som er af horisontal karakter, til sin beslutning af 10. maj 2012 (7) om præstation, økonomisk forvaltning og kontrol med agenturer.

         (1)  EUT C 366 af 15.12.2011, s. 1.

         (2)  EFT L 248 af 16.9.2002, s. 1.

         (3)  EUT L 128 af 21.5.2005, s. 1.

         (4)  EFT L 357 af 31.12.2002, s. 72.

         (5)  EUT L 250 af 27.9.2011, s. 135.

         (6)  EUT L 64 af 12.3.2010, s. 837.

         (7)  Vedtagne tekster, P7_TA(2012)0164 (Se side 388 i denne EUT).

      BILAG

         EUROPA-PARLAMENTETS HENSTILLINGER GENNEM DE SENESTE ÅR

                  EF-Fiskerikontrolagenturet
                  (oprettet i 2007)

                  2007

                  2008

                  2009

                  Præstation

                  Ikke relevant

                              —

                              Opfordrer agenturet til at udarbejde en diakron analyse af de operationer, der er udført i dette og foregående år

                              —

                              Opfordrer endvidere agenturet til at overveje at indføre et Gantt-diagram i forbindelse med programmeringen af de operationelle aktiviteter

                              —

                              Opfordrer agenturet til at udarbejde et flerårigt arbejdsprogram

                              —

                              Opfordrer agenturet til at redegøre for de aktiviteter, der er blevet gennemført i det regnskabsår, der er under dechargebehandling, i sammenligning med det forudgående regnskabsår, således at dechargemyndigheden bedre kan vurdere agenturets præstationer fra år til år

                              —

                              Opfordrer agenturet til at forbedre sit årlige arbejdsprogram ved at inkludere specifikke målbare mål både for politikområdet og for det operationelle område samt ved at etablere SMART-indikatorer

                              —

                              Opfordrer agenturet til at udvikle nøgleresultatindikatorer inden for de administrative støttefunktioner

                              —

                              Opfordrer agenturet til at overveje at indføre et Gantt-diagram i forbindelse med programmeringen af de operationelle aktiviteter

                  Budgetmæssig og økonomisk forvaltning

                  Der foreligger endnu ingen dokumentation for alle de interne kontrolprocedurer, der er fastsat i finansforordningens artikel 38 med henblik på at sikre gennemsigtighed og forsvarlig økonomisk forvaltning → ingen kontrolstandarder og ingen fremgangsmåder ved tilbudsgivning

                  Agenturet overholder ikke fuldt ud princippet om specificering: det er nødvendigt, at agenturet afhjælper manglerne i programmeringen af sine aktiviteter; i strid med finansforordningen blev der indgået visse retlige forpligtelser (1 400 000 EUR), før de tilsvarende budgetforpligtelser var indgået

                  Ikke relevant

                  Menneskelige ressourcer

                  Ikke relevant

                  Opfordrer agenturet til at forbedre overvågningen af budgetgennemførelsen, især i forbindelse med de menneskelige ressourcer

                  Opfordrer agenturet til at rette op på sine svagheder i forbindelse med rekrutteringsplanlægningen

                  Intern revision

                  Ikke relevant

                  Opfordrer agenturet til at opfylde de 15 henstillinger fra Den Interne Revisionstjeneste forbundet med udvikling af en række indikatorer, der dækker alle agenturets aktiviteter, den interne organisations- og procedurestruktur, der støtter forvaltningsrevisionen, forvaltningen af de menneskelige ressourcer samt behovet for interne procedurer til at nedbringe agenturets betalingsforsinkelser

                              —

                              Opfordrer agenturet til at underrette dechargemyndigheden om henstillingerne fra den interne revisionsfunktion, og hvilke foranstaltninger der træffes af agenturet

                              —

                              Opfordrer den administrerende direktør for agenturet til fuldt ud at overholde sin pligt til i sin rapport til dechargemyndigheden, der opsummerer beretningen fra IAS, at medtage alle henstillinger og alle foranstaltninger, der træffes i henhold til disse henstillinger

                              —

                              Opfordrer agenturet til at revidere sit interne kontrolsystem for at understøtte den administrerende direktørs årlige revisionserklæring og at gennemgå alle sine procedurer, både administrative og operationelle, med efterfølgende dokumentation af arbejdsgangen og den centrale kontrol

                              —

                              Tilskynder agenturet til at oprette en risikostyringsfunktion til registrering af risici og udarbejdelse af planer for reduktion af omkostningerne


title: 2010/649/EU: Rådets afgørelse af 7. oktober 2010 om indgåelse af aftalen mellem Det Europæiske Fællesskab og Den Islamiske Republik Pakistan om tilbagetagelse af personer, der er bosiddende uden tilladelse#Aftale mellem Det Europæiske Fællesskab og Den Islamiske Republik Pakistan om tilbagetagelse af personer, der er bosiddende uden tilladelse

text:
               4.11.2010

               DA

               Den Europæiske Unions Tidende

               L 287/50

         RÅDETS AFGØRELSE
   af 7. oktober 2010
   om indgåelse af aftalen mellem Det Europæiske Fællesskab og Den Islamiske Republik Pakistan om tilbagetagelse af personer, der er bosiddende uden tilladelse
   (2010/649/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 79, stk. 3, sammenholdt med artikel 218, stk. 6, litra a), nr. v),
   under henvisning til forslag fra Europa-Kommissionen,
   under henvisning til godkendelse fra Europa-Parlamentet, og
   ud fra følgende betragtninger:

               (1)

               Kommissionen har på Det Europæiske Fællesskabs vegne ført forhandlinger med Den Islamiske Republik Pakistan om en aftale om tilbagetagelse af personer, der er bosiddende uden tilladelse (i det følgende benævnt »aftalen«).

               (2)

               Aftalen blev undertegnet på Det Europæiske Fællesskabs vegne den 26. oktober 2009 med forbehold af dens indgåelse.

               (3)

               Som følge af Lissabontraktatens ikrafttræden den 1. december 2009 træder Den Europæiske Union i stedet for og efterfølger Det Europæiske Fællesskab.

               (4)

               Aftalen bør godkendes.

               (5)

               Der nedsættes ved aftalen et blandet tilbagetagelsesudvalg, der selv kan fastsætte sin forretningsorden. Der bør indføres en forenklet procedure for fastlæggelsen af Den Europæiske Unions holdning i dette tilfælde.

               (6)

               I overensstemmelse med artikel 3 i protokollen om Det Forenede Kongeriges og Irlands stilling for så vidt angår området med frihed, sikkerhed og retfærdighed, som er knyttet som bilag til traktaten om Den Europæiske Union og traktaten om Den Europæiske Unions funktionsmåde, har Det Forenede Kongerige givet meddelelse om, at de ønsker at deltage i vedtagelsen og anvendelsen af denne afgørelse.

               (7)

               I overensstemmelse med artikel 1 og 2 i protokollen om Det Forenede Kongeriges og Irlands stilling for så vidt angår området med frihed, sikkerhed og retfærdighed, som er knyttet som bilag til traktaten om Den Europæiske Union og traktaten om Den Europæiske Unions funktionsmåde, og med forbehold af artikel 4 i nævnte protokol deltager Irland ikke i vedtagelsen af denne afgørelse, som ikke er bindende for og ikke finder anvendelse i Irland.

               (8)

               I overensstemmelse med artikel 1 og 2 i protokollen vedrørende Danmarks stilling, der er knyttet til traktaten om Den Europæiske Union og traktaten om oprettelse af Det Europæiske Fællesskab, deltager Danmark ikke i vedtagelsen af denne afgørelse som ikke er bindende for og ikke finder anvendelse i Danmark —

         VEDTAGET DENNE AFGØRELSE:
   Artikel 1
   Aftalen mellem Det Europæiske Fællesskab og Den Islamiske Republik Pakistan om tilbagetagelse af personer, der er bosiddende uden tilladelse (i det følgende benævnt »aftalen«) godkendes herved på Den Europæiske Unions vegne.
   Teksten til aftalen er knyttet til denne afgørelse.
   Artikel 2
   Den i aftalens artikel 20, stk. 2, omhandlede notifikation gives af Rådets formand med bindende virkning for Unionen (1), som afgiver følgende erklæring:

         »Som følge af Lissabontraktatens ikrafttræden den 1. december 2009 træder Den Europæiske Union i stedet for og efterfølger Det Europæiske Fællesskab og udøver fra nævnte dato alle Det Europæiske Fællesskabs rettigheder og påtager sig alle dets forpligtelser. Henvisning i aftalen til »Det Europæiske Fællesskab« gælder i givet fald som henvisninger til »Den Europæiske Union«.«

   Artikel 3
   I det i aftalens artikel 16 omhandlede blandede tilbagetagelsesudvalg repræsenteres Unionen af Kommissionen bistået af eksperter fra medlemsstaterne, som indbydes på anmodning af Kommissionen.
   Artikel 4
   I det blandede tilbagetagelsesudvalg fastlægges Unionens holdning til vedtagelsen af den i aftalens artikel 16, stk. 2, omhandlede forretningsorden af Kommissionen efter høring af et særligt udvalg nedsat af Rådet.
   Artikel 5
   Denne afgørelse træder i kraft på dagen for vedtagelsen.
   Artikel 6
   Denne afgørelse offentliggøres i Den Europæiske Unions Tidende.

      Udfærdiget i Luxembourg, den 7. oktober 2010.

            På Rådets vegne

         M. WATHELET

            Formand

      (1)  Datoen for tilbagetagelsesaftalens ikrafttræden offentliggøres i Den Europæiske Unions Tidende på foranledning af Generalsekretariatet for Rådet.

      AFTALE
      mellem Det Europæiske Fællesskab og Den Islamiske Republik Pakistan om tilbagetagelse af personer, der er bosiddende uden tilladelse
      DE HØJE KONTRAHERENDE PARTER,
      DET EUROPÆISKE FÆLLESSKAB,
      i det følgende benævnt »Fællesskabet«,
      og
      DEN ISLAMISKE REPUBLIK PAKISTAN,
      i det følgende benævnt »Pakistan«,
      i det følgende også benævnt individuelt »part« eller kollektivt »parterne«,
      SOM ØNSKER at styrke deres samarbejde om at bekæmpe ulovlig indvandring effektivt,
      SOM ØNSKER gennem denne aftale og på grundlag af gensidighed at indføre hurtige og effektive procedurer til identifikation og sikker tilbagesendelse under ordnede forhold af personer, som ikke eller ikke længere opfylder betingelserne for indrejse, ophold eller bopæl på Pakistans eller en af Den Europæiske Unions medlemsstaters område, og at lette sådanne personers transit på en samarbejdsbetonet måde,
      SOM UNDERSTREGER, at denne aftale ikke indskrænker de rettigheder og forpligtelser og det ansvar, som Den Europæiske Unions medlemsstater og Pakistan har i henhold til folkeretten,
      SOM TAGER I BETRAGTNING, at bestemmelserne i afsnit IV i traktaten om oprettelse af Det Europæiske Fællesskab og alle retsakter udstedt i medfør af dette afsnit ikke gælder for Kongeriget Danmark —
      ER BLEVET ENIGE OM FØLGENDE:
      Artikel 1
      Definitioner
      I denne aftale forstås ved:

                  a)

                  »medlemsstat«: enhver af Den Europæiske Unions medlemsstater med undtagelse af Kongeriget Danmark

                  b)

                  »statsborger i en medlemsstat«: enhver, der er statsborger i en medlemsstat som fastsat i fællesskabsbestemmelserne

                  c)

                  »statsborger i Pakistan«: enhver, som har pakistansk statsborgerskab

                  d)

                  »tredjelandsstatsborger«: enhver, der er statsborger i et andet land end Pakistan eller en medlemsstat

                  e)

                  »statsløs person«: enhver, der ikke har noget statsborgerskab

                  f)

                  »opholdstilladelse«: en tilladelse, uanset hvilken type der er tale om, udstedt af Pakistan eller en medlemsstat, som gør det muligt for en person at opholde sig på den udstedende stats område

                  g)

                  »visum«: en tilladelse udstedt af eller en afgørelse truffet af Pakistan eller en af medlemsstaterne, og som er nødvendig for indrejse i eller transit gennem den pågældende stats område. Dette omfatter ikke et lufthavnstransitvisum

                  h)

                  »anmodende stat«: den stat (Pakistan eller en af medlemsstaterne), som fremsætter en tilbagetagelsesanmodning i medfør af artikel 2 og 3 eller en transitanmodning i medfør af artikel 12

                  i)

                  »stat, som anmodningen rettes til«: den stat (Pakistan eller en af medlemsstaterne), hvortil en tilbagetagelsesanmodning i medfør af artikel 2 og 3 eller en transitanmodning i medfør af artikel 12 rettes.

            AFDELING I
      TILBAGETAGELSESFORPLIGTELSER
      Artikel 2
      Tilbagetagelse af egne statsborgere
      1.   Den stat, som anmodningen rettes til, tilbagetager, efter at vedkommendes statsborgerskab er blevet bevist i overensstemmelse med artikel 6, på anmodning af den anmodende stat alle egne statsborgere, der ikke eller ikke længere opfylder de gældende betingelser for indrejse i eller ophold på den anmodende stats område.
      2.   Den stat, som anmodningen rettes til, udsteder om nødvendigt straks et rejsedokument af en gyldighed på mindst seks måneder til den person, hvis tilbagetagelse er blevet accepteret, med henblik på vedkommendes tilbagetagelse. Kan den pågældende af retlige eller praktiske årsager ikke tilbagesendes før udløbet af dette rejsedokuments gyldighed, udsteder den stat, som anmodningen rettes til, inden 14 dage et nyt rejsedokument med samme gyldighed.
      Artikel 3
      Tilbagetagelse af tredjelandsstatsborgere og statsløse personer
      1.   Den stat, som anmodningen rettes til, tilbagetager på anmodning af den anmodende stat og uden andre formaliteter end de i denne aftale fastsatte alle tredjelandsstatsborgere eller statsløse personer, som ikke eller ikke længere opfylder de gældende betingelser for indrejse i eller ophold eller bopæl på den anmodende stats område, forudsat at de pågældende personer:

                  a)

                  på tidspunktet for tilbagetagelsesanmodningens fremsættelse havde et gyldigt visum eller en gyldig opholdstilladelse udstedt af den stat, som anmodningen rettes til, eller

                  b)

                  ulovligt er rejst ind på den anmodende stats område direkte fra den stat, som anmodningen rettes til. Med henblik på dette litra anses en person for at indrejse direkte i den stat, som anmodningen rettes til, hvis vedkommende var ankommet på den anmodende stats område eller, såfremt den stat, som anmodningen rettes til, er Pakistan, på medlemsstaternes område ad luft- eller søvejen uden passage af noget andet land.

            2.   Tilbagetagelsesforpligtelsen i stk. 1 gælder ikke, hvis:

                  a)

                  den pågældende tredjelandsstatsborger eller statsløse person kun har været i lufthavnstransit i en international lufthavn i den stat, som anmodningen rettes til, eller

                  b)

                  den anmodende stat har udstedt et visum eller en opholdstilladelse til den pågældende tredjelandsstatsborger eller statsløse person før eller efter indrejsen på dens område, medmindre vedkommende er i besiddelse af et visum eller en opholdstilladelse med længere gyldighed udstedt af den stat, som anmodningen rettes til.

            3.   Hvis den stat, som anmodningen rettes til, er en medlemsstat, påhviler den i stk. 1 omhandlede tilbagetagelsesforpligtelse den medlemsstat, der har udstedt visummet eller opholdstilladelsen. Hvis to eller flere medlemsstater har udstedt visa eller opholdstilladelser, påhviler den i stk. 1 omhandlede tilbagetagelsesforpligtelse den medlemsstat, der har udstedt det dokument, der har den længste gyldighedsperiode, eller, hvis et eller flere af de udstedte dokumenter allerede er udløbet, det dokument, der stadig er gyldigt. Hvis samtlige dokumenter allerede er udløbet, gælder den i stk. 1 omhandlede tilbagetagelsesforpligtelse den medlemsstat, der har udstedt dokumentet med den seneste udløbsdato.
      4.   Den stat, som anmodningen rettes til, udsteder om nødvendigt straks et rejsedokument af en gyldighed på mindst seks måneder til den person, hvis tilbagetagelse er blevet accepteret, med henblik på vedkommendes tilbagetagelse. Kan den pågældende af retlige eller praktiske årsager ikke tilbagesendes før udløbet af dette rejsedokuments gyldighed, udsteder den stat, som anmodningen rettes til, inden 14 dage et nyt rejsedokument med samme gyldighed.
      AFDELING II
      TILBAGETAGELSESPROCEDURE
      Artikel 4
      Principper
      1.   Det er en forudsætning for at kunne overføre en person, der skal tilbagetages på grundlag af en af forpligtelserne i artikel 2 og 3, at der forelægges en tilbagetagelsesanmodning for de kompetente myndigheder i den stat, som anmodningen rettes til, jf. dog stk. 2.
      2.   Der kræves ingen tilbagetagelsesanmodning, når den person, der skal tilbagetages, er i besiddelse af et gyldigt rejsedokument og eventuelt et gyldigt visum eller en gyldig opholdstilladelse udstedt af den stat, som anmodningen rettes til, jf. dog artikel 2, stk. 1, og artikel 3, stk. 1.
      3.   Ingen må tilbagetages alene på basis af umiddelbare vidnesbyrd om statsborgerskab.
      Artikel 5
      Anmodning om tilbagetagelse
      1.   Tilbagetagelsesanmodningen skal indeholde følgende:

                  a)

                  oplysninger om den person, der skal tilbagetages (f.eks. fulde navn, fødselsdato, fødested og seneste opholdssted)

                  b)

                  oplysninger om, ved hvilke midler der føres bevis for statsborgerskab, transit, betingelserne for tilbagetagelse af tredjelandsstatsborgere og statsløse personer og ulovlig indrejse og ulovligt ophold.

            2.   Tilbagetagelsesanmodningen skal så vidt muligt også indeholde følgende oplysninger:

                  a)

                  en erklæring om, at den person, der skal tilbagetages, kan have brug for hjælp eller pleje, forudsat at den pågældende person udtrykkeligt har givet sit samtykke til denne erklæring

                  b)

                  enhver anden beskyttelses- eller sikkerhedsforanstaltning, der kan være nødvendig ved den enkelte tilbagetagelsessag.

            3.   En fælles formular til brug for udfærdigelse af tilbagetagelsesanmodninger findes i bilag V til denne aftale.
      Artikel 6
      Vidnesbyrd om statsborgerskab
      1.   Bevis for statsborgerskab kan ikke fremlægges ved hjælp af falske dokumenter.
      2.   Bevis for statsborgerskab i henhold til artikel 2, stk. 1, kan fremlægges i form af de i bilag I til denne aftale anførte dokumenter, også selv om deres gyldighedsperiode er udløbet. Hvis sådanne dokumenter fremlægges, skal den stat, som anmodningen rettes til, og den anmodende stat gensidigt anerkende den pågældendes statsborgerskab uden yderligere efterforskning.
      3.   Bevis for statsborgerskab i henhold til artikel 2, stk. 1, kan fremlægges i form af de i bilag II til denne aftale anførte dokumenter, også selv om deres gyldighedsperiode er udløbet. Fremlægges der sådanne dokumenter, indleder den stat, som anmodningen rettes til, processen for fastslåelse af den pågældende persons statsborgerskab.
      4.   Kan der ikke fremlægges nogen af de i bilag I og II anførte dokumenter, tager den kompetente myndighed i den anmodende stat og den diplomatiske og konsulære repræsentation for den stat, som anmodningen rettes til, på begæring skridt til straks at afhøre den person, om hvis tilbagetagelse der er indgivet en anmodning.
      Artikel 7
      Vidnesbyrd om tredjelandsstatsborgere og statsløse personer
      1.   Bevis for opfyldelse af betingelserne for tilbagetagelse af tredjelandsstatsborgere og statsløse personer, jf. artikel 3, stk. 1, kan navnlig fremlægges i form af det i bilag III til denne aftale anførte vidnesbyrd; det kan ikke fremlægges ved hjælp af falske dokumenter. Både den stat, som anmodningen rettes til, og den anmodende stat skal anerkende de for beviset til grund liggende elementer.
      2.   Bevis for opfyldelse af betingelserne for tilbagetagelse af tredjelandsstatsborgere og statsløse personer, jf. artikel 3, stk. 1, kan navnlig fremlægges i form af det i bilag IV til denne aftale anførte vidnesbyrd. Hvis der fremlægges sådanne beviser, skønner den stat, som anmodningen rettes til, at det er berettiget at indlede en undersøgelse.
      3.   Ulovlig indrejse eller bopæl eller ulovligt ophold dokumenteres ved hjælp af den pågældende persons rejsedokumenter, hvis det krævede visum eller en anden tilladelse til ophold på den anmodende stats område mangler. En erklæring fra den anmodende stat om, at det findes godtgjort, at den pågældende person ikke er i besiddelse af de fornødne rejsedokumenter, visum eller opholdstilladelse, skal ligeledes indeholde umiddelbart vidnesbyrd om den ulovlige indrejse eller bopæl eller det ulovlige ophold.
      Artikel 8
      Tidsfrister
      1.   Tilbagetagelsesanmodningen forelægges den kompetente myndighed i den stat, som anmodningen rettes til, senest et år efter, at den anmodende stats kompetente myndigheder har fået kendskab til, at en tredjelandsstatsborger eller en statsløs person ikke eller ikke længere opfylder de gældende betingelser for indrejse, ophold eller bopæl. Hvis der foreligger retlige eller faktiske hindringer for, at anmodningen kan fremsættes i tide, forlænges fristen på anmodning, men kun så længe hindringerne består.
      2.   En tilbagetagelsesanmodning skal besvares så hurtigt som muligt, under alle omstændigheder senest 30 kalenderdage efter modtagelsen; afslag på en tilbagetagelsesanmodning skal begrundes. Denne frist begynder at løbe på datoen for modtagelsen af tilbagetagelsesanmodningen. Hvis der foreligger retlige eller faktiske hindringer for, at anmodningen kan besvares i tide, kan fristen på begrundet anmodning forlænges med indtil 60 kalenderdage, undtagen hvis den maksimale varetægtsperiode i henhold til national lovgivning i den anmodende stat er på 60 kalenderdage eller derunder. Hvis der ikke er afgivet svar inden fristens udløb, betragtes overførslen som accepteret.
      3.   Efter at der er givet samtykke eller i givet fald efter udløbet af den i stk. 2 fastsatte frist, overføres den pågældende person inden tre måneder. Denne frist kan på anmodning forlænges med den tid, det tager at løse retlige eller praktiske problemer.
      Artikel 9
      Overførsels- og befordringsmåde
      Før en person tilbagesendes, træffer de kompetente myndigheder i Pakistan og den berørte medlemsstat på forhånd skriftligt forberedelser vedrørende tilbagesendelsesdatoen, grænseovergangsstedet, eventuel ledsagelse og transportmiddel.
      Artikel 10
      Tilbagetagelser, der er behæftet med fejl
      Pakistan tager straks enhver person tilbage, som en medlemsstat har tilbagetaget, og en medlemsstat tager straks enhver person tilbage, som Pakistan har tilbagetaget, hvis det inden for en frist på tre måneder efter overførslen af den pågældende konstateres, at kravene i denne aftales artikel 2 og 3 ikke er opfyldt. I sådanne tilfælde udveksler Pakistans og den pågældende medlemsstats kompetente myndigheder også alle disponible oplysninger om den person, der skal tages tilbage, hvad angår identitet, statsborgerskab eller transitrute.
      AFDELING III
      TRANSITOPERATIONER
      Artikel 11
      Principper
      1.   Den stat, som anmodningen rettes til, kan tillade transit af tredjelandsstatsborgere eller statsløse personer, når de pågældende ikke kan tilbagesendes direkte til bestemmelsesstaten, efter at den på grundlag af skriftlige beviser har fundet det godtgjort, at bestemmelsesstaten har forpligtet sig til at tilbagetage den pågældende.
      2.   Den stat, som anmodningen rettes til, kan trække sit samtykke tilbage, hvis den videre rejse gennem eventuelle transitlande eller tilbagetagelsen i bestemmelsesstaten ikke længere garanteres. I sådanne tilfælde skal den anmodende stat straks for egen regning tage den pågældende tredjelandsstatsborger eller statsløse person tilbage.
      Artikel 12
      Transitproceduren
      1.   Der skal over for de kompetente myndigheder fremsættes en skriftlig transitanmodning, som skal indeholde følgende oplysninger:

                  a)

                  transitmåde, eventuelle andre transitstater og endeligt bestemmelsessted

                  b)

                  oplysninger om den pågældende person (fulde navn, fødselsdato og om muligt fødested, nationalitet, rejsedokumenttype og -nummer)

                  c)

                  planlagt grænseovergangssted, tidspunkt for tilbagesendelsen og angivelse af, om der er tale om ledsaget tilbagesendelse.

            En fælles formular for transitanmodning er knyttet til denne aftale som bilag VI.
      2.   Den stat, som anmodningen rettes til, underretter senest 14 dage efter modtagelsen af anmodningen skriftligt den anmodende stat om sin beslutning, og, hvis den tillader indrejse, med bekræftelse af grænseovergangssted og forventet tidspunkt.
      3.   Hvis transitoperationen foregår ad luftvejen, fritages den person, som rejser i transit, og den eventuelle ledsager for lufthavnstransitvisum.
      4.   De kompetente myndigheder i den stat, som anmodningen rettes til, skal efter konsultation mellem parterne være behjælpelige ved den pågældende transitoperation, navnlig ved at holde opsyn med de pågældende personer og stille passende faciliteter til rådighed til dette formål i overensstemmelse med national lovgivning og nationale regler.
      AFDELING IV
      UDGIFTER
      Artikel 13
      Befordrings- og transitudgifter
      Uden at den anmodende stats kompetente myndigheders ret til at sikre sig godtgørelse af udgifter i forbindelse med tilbagetagelsen fra den person, der skal tilbagetages, eller fra tredjepart anfægtes, bæres alle befordringsudgifter i forbindelse med tilbagetagelse og transit i henhold til denne aftale indtil den endelige bestemmelsesstats grænse af den anmodende stat. I tilfælde af tilbagetagelser, der er behæftet med fejl, jf. artikel 10, bæres disse udgifter af den stat, som skal tage den pågældende tilbage.
      AFDELING V
      DATABESKYTTELSE OG SAMMENHÆNG MED ANDRE RETLIGE FORPLIGTELSER
      Artikel 14
      Personoplysninger
      1.   Behandling af personoplysninger finder kun sted, hvis det er nødvendigt, for at Pakistans eller en medlemsstats kompetente myndigheder kan gennemføre aftalen. Definitionerne i artikel 2 i direktiv 95/46/EF (1) gælder også for denne artikel. Hvis den registeransvarlige er en medlemsstats kompetente myndighed, sker behandlingen i overensstemmelse med bestemmelserne i direktiv 95/46/EF og national lovgivning vedtaget i medfør af dette direktiv, herunder reglerne om overførsel af personoplysninger til tredjelande.
      2.   Desuden gælder følgende principper for behandling af personoplysninger med henblik på gennemførelsen af denne aftale, særlig meddelelse af personoplysninger fra Pakistan til en medlemsstat og omvendt:

                  a)

                  personoplysninger skal behandles på en redelig og lovformelig måde

                  b)

                  personoplysningerne indsamles med det specifikke, udtrykkelige og legitime formål at gennemføre denne aftale og må ikke af den meddelende myndighed eller af den modtagende myndighed bearbejdes yderligere på en måde, der er uforenelig med dette mål

                  c)

                  personoplysningerne skal være tjenlige, relevante og ikke overdrevent omfattende i forhold til det formål, hvormed de indsamles og/eller bearbejdes, yderligere personoplysninger kun må vedrøre følgende:

                              —

                              oplysninger om den person, der skal tilbagesendes (f.eks. fulde navn, eventuelt tidligere navn, kaldenavne eller pseudonymer, fødselsdato og fødested, køn, nuværende og tidligere statsborgerskab(er))

                              —

                              pas eller identitetskort (nummer, udløb, udstedelsesdato, udstedende myndighed, udstedelsessted)

                              —

                              ophold på rejsen og rute

                              —

                              andre oplysninger, der er nødvendige til identifikation af den person, som skal tilbagesendes, eller til undersøgelse af tilbagetagelseskravene i henhold til denne aftale

                  d)

                  alle personoplysninger skal være nøjagtige og ajourført i det fornødne omfang

                  e)

                  personoplysningerne skal opbevares på en måde, der muliggør identifikation af den person, de beskriver, i en periode, som ikke må strække sig ud over, hvad der er nødvendigt af hensyn til formålet med indsamlingen og den videre bearbejdning af oplysningerne

                  f)

                  såvel den meddelende myndighed som den modtagende myndighed træffer alle rimelige foranstaltninger til at sikre berigtigelse, sletning eller spærring af personoplysninger, dersom behandlingen ikke er i overensstemmelse med bestemmelserne i denne artikel, navnlig i tilfælde, hvor brugen af de pågældende oplysninger ikke er berettiget, eller de ikke er relevante eller nøjagtige, eller fordi de er for vidtgående i forhold til, hvad der er nødvendigt for sagsbehandlingen. Dette omfatter også meddelelse til den anden part om enhver berigtigelse, sletning eller spærring af personoplysninger

                  g)

                  på anmodning giver den modtagende myndighed den meddelende myndighed underretning om brugen af de fremsendte oplysninger og om de resultater, der er opnået ved behandlingen af dem

                  h)

                  personoplysninger må kun fremsendes til de kompetente myndigheder. Meddelelse til andre organer kræver den meddelende myndigheds forudgående samtykke

                  i)

                  de meddelende og de modtagende myndigheder er forpligtet til at udarbejde en skriftlig oversigt over fremsendelsen og modtagelsen af personoplysninger.

            Artikel 15
      Sammenhæng med andre retlige forpligtelser
      1.   Denne aftale berører ikke Fællesskabets, medlemsstaternes og Pakistans rettigheder, forpligtelser og ansvar i henhold til folkeretten og internationale traktater, som de er part i.
      2.   Intet i denne aftale er til hinder for, at en person tilbagesendes under andre bilaterale ordninger.
      3.   Denne aftale berører ikke den pågældendes retsmidler og rettigheder i henhold til værtslandets lovgivning, herunder folkeretten.
      AFDELING VI
      GENNEMFØRELSE OG ANVENDELSE
      Artikel 16
      Det blandede tilbagetagelsesudvalg
      1.   Parterne bistår hinanden med aftalens gennemførelse og fortolkning. I dette øjemed nedsætter de et blandet tilbagetagelsesudvalg, i det følgende benævnt »udvalget«, der navnlig har til opgave:

                  a)

                  at føre tilsyn med aftalens anvendelse

                  b)

                  at vedtage tekniske arrangementer til at sikre en ensartet gennemførelse af aftalen, herunder ændringer af bilag III og IV

                  c)

                  at sørge for jævnlig udveksling af oplysninger vedrørende de gennemførelsesprotokoller, der udarbejdes af de enkelte medlemsstater og Pakistan i medfør af artikel 17

                  d)

                  at stille forslag til ændringer af aftalen og bilag I og II.

            2.   Udvalgets beslutninger træffes med enstemmighed og gennemføres tilsvarende.
      3.   Udvalget består af repræsentanter for Fællesskabet og Pakistan; Fællesskabet repræsenteres af Europa-Kommissionen, bistået af eksperter fra medlemsstaterne.
      4.   Udvalget mødes, når det er nødvendigt, efter anmodning fra en af parterne, normalt en gang om året.
      5.   Tvister, som ikke kan løses af udvalget, bilægges ved konsultationer mellem parterne.
      6.   Udvalget fastsætter sin forretningsorden og lægger sig bl.a. fast på et for begge parter fælles arbejdssprog.
      Artikel 17
      Gennemførelsesprotokoller
      1.   Pakistan og en medlemsstat kan udarbejde gennemførelsesprotokoller med bestemmelser om:

                  a)

                  udpegelse af kompetente myndigheder, grænseovergangssteder og udveksling af oplysninger om kontaktsteder

                  b)

                  betingelserne i forbindelse med ledsaget tilbagesendelse, herunder transit for tredjelandsstatsborgere og statsløse personer under ledsagelse

                  c)

                  andre hjælpemidler og dokumenter ud over dem, der er anført i bilag I-IV til denne aftale.

            2.   De i stk. 1 omhandlede gennemførelsesprotokoller træder først i kraft, efter at det i artikel 16 omhandlede udvalg er blevet underrettet om dem.
      Artikel 18
      Forbindelse med bilaterale tilbagetagelsesaftaler eller -ordninger med medlemsstater
      Bestemmelserne i denne aftale går forud for bestemmelserne i enhver bilateral aftale eller ordning vedrørende tilbagetagelse af personer bosiddende uden tilladelse, som er eller måtte blive indgået mellem de enkelte medlemsstater og Pakistan i medfør af artikel 17, for så vidt bestemmelserne i den bilaterale aftale er uforenelige med bestemmelserne i denne aftale.
      AFDELING VII
      AFSLUTTENDE BESTEMMELSER
      Artikel 19
      Territorial anvendelse
      1.   Denne aftale gælder for de områder, hvor traktaten om oprettelse af Det Europæiske Fællesskab finder anvendelse, og for Pakistans område, jf. dog stk. 2.
      2.   Denne aftale gælder ikke for Kongeriget Danmarks område.
      Artikel 20
      Ikrafttræden, varighed og opsigelse
      1.   Denne aftale ratificeres eller godkendes af parterne efter deres egne procedurer.
      2.   Denne aftale træder i kraft den første dag i den anden måned efter det tidspunkt, på hvilket parterne giver hinanden notifikation om afslutningen af de procedurer, der er nævnt i stk. 1.
      3.   Uden at dette berører parternes forpligtelser i henhold til folkeretlig sædvaneret til at tilbagetage egne statsborgere, finder denne aftale og gennemførelsesprotokollerne anvendelse på personer, som er indrejst på Pakistans og medlemsstaternes område, efter at den er trådt i kraft.
      4.   Hver af parterne kan til enhver tid opsige denne aftale ved officiel notifikation herom til den anden part. Aftalen ophører med at gælde seks måneder efter datoen for en sådan notifikation.
      Artikel 21
      Bilag
      Bilag I-VI udgør en integrerende del af denne aftale.

         Udfærdiget i Bruxelles den seksogtyvende oktober to tusind og ni i to eksemplarer på bulgarsk, dansk, engelsk, estisk, finsk, fransk, græsk, italiensk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk og ungarsk, idet hver af disse tekster har samme gyldighed.

            За Европейската общност
            Por la Comunidad Europea
            Za Evropské společenství
            For Det Europæiske Fællesskab
            Für die Europäische Gemeinschaft
            Euroopa Ühenduse nimel
            Για την Ευρωπαϊκή Κοινότητα
            For the European Community
            Pour la Communauté européenne
            Per la Comunità europea
            Eiropas Kopienas vārdā
            Europos bendrijos vardu
            Az Európai Közösség részéről
            Għall-Komunità Ewropea
            Voor de Europese Gemeenschap
            W imieniu Wspólnoty Europejskiej
            Pela Comunidade Europeia
            Pentru Comunitatea Europeană
            Za Európske spoločenstvo
            Za Evropsko skupnost
            Euroopan yhteisön puolesta
            För Europeiska gemenskapen

            За Ислямска република Пакистан
            Por la República Islámica de Pakistán
            Za Pákistánskou islámskou republiku
            For Den Islamiske Republik Pakistan
            Für die Islamische Republik Pakistan
            Pakistani Islamivabariigi nimel
            Για την Ισλαμική Δημοκρατία του Πακιστάν
            For the Islamic Republic of Pakistan
            Pour la République islamique du Pakistan
            Per la Repubblica islamica del Pakistan
            Pakistānas Islāma Republikas vārdā
            Pakistano Islamo Respublikos vardu
            A Pakisztáni Iszlám Köztársaság részéről
            Għar-Repubblika Iżlamika tal-Pakistan
            Voor de Islamitische Republiek Pakistan
            W imieniu Islamskiej Republiki Pakistanu
            Pela República Islâmica do Paquistão
            Pentru Republica Islamică Pakistan
            Za Pakistanskú islamskú republiku
            Za Islamsko republiko Pakistan
            Pakistanin islamilaisen tasavallan puolesta
            För Islamiska republiken Pakistan

         (1)  Europa-Parlamentets og Rådets direktiv 95/46/EF af 24. oktober 1995 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger (EFT L 281 af 23.11.1995, s. 31).

         BILAG I
         Fælles liste over dokumenter, som betragtes som bevis for statsborgerskab (artikel 2, stk. 1, sammenholdt med artikel 6, stk. 2)

                     —

                     rejsepas af enhver art (nationale pas, diplomatpas, tjenestepas, kollektive pas og erstatningspas inkl. børnepas)

                     —

                     edb-baserede nationale id-kort

                     —

                     statsborgerskabsbeviser.

         BILAG II
         Fælles liste over dokumenter, som indebærer, at processen for fastslåelse af statsborgerskab indledes (artikel 2, stk. 1, sammenholdt med artikel 6, stk. 3)

                     —

                     digitale fingeraftryk eller andre biometriske data

                     —

                     midlertidige og provisoriske id-kort, militære id-kort og fødselsattester udstedt af regeringen for den part, som anmodningen rettes til

                     —

                     fotokopier (1) af ethvert af de dokumenter, der er anført i bilag I til denne aftale

                     —

                     kørekort eller fotokopi (1) heraf

                     —

                     fotokopier (1) af nationalitetsattester eller andre officielle dokumenter, der nævner eller angiver statsborgerskab (f.eks. fødselsattester)

                     —

                     tjenestekort, søfartsbøger, skibsføreres tjenestekort eller fotokopi (1) heraf

                     —

                     udtalelser fra den pågældende selv.

            (1)  I dette bilag forstås ved »fotokopi« fotokopier, der er officielt attesteret af myndighederne i Pakistan og medlemsstaterne.

         BILAG III
         Fælles liste over dokumenter, der betragtes som vidnesbyrd for opfyldelse af betingelserne for tilbagetagelse af tredjelandsstatsborgere og statsløse personer (Artikel 3, stk. 1, sammenholdt med artikel 7, stk. 1)

                     —

                     stempler/påtegninger ved ind- og/eller udrejse i den pågældende persons rejsedokument

                     —

                     gyldigt visum og/eller gyldig opholdstilladelse udstedt af den stat, som anmodningen rettes til.

         BILAG IV
         Fælles liste over dokumenter, der betragtes som vidnesbyrd for opfyldelse af betingelserne for indledning af en undersøgelse med henblik på tilbagetagelse af tredjelandsstatsborgere og statsløse personer (artikel 3 sammenholdt med artikel 7, stk. 2)

                     —

                     officielle erklæringer, bl.a. fra personale ved grænsemyndighederne og andre officielle personer eller bona fide-vidner (f.eks. flypersonale), som har været vidne til den pågældende persons passage af grænsen

                     —

                     en beskrivelse fra den anmodende stats kompetente myndigheder af stedet og de nærmere omstændigheder ved pågribelsen af den pågældende person efter ankomsten til den stat, som anmodningen er rettet til

                     —

                     oplysninger om en persons identitet og/eller ophold afgivet af en international organisation (f.eks. UNHCR)

                     —

                     oplysninger eller bekræftelse af oplysninger fra familiemedlemmer

                     —

                     udtalelser fra den pågældende selv

                     —

                     billetter udstedt på navn, kvitteringer, bon'er og regninger af enhver art (f.eks. hotelregninger, kort til hospitals-, læge- eller tandlægekonsultationer, adgangskort til offentlige eller private institutioner osv.), som tydeligt viser, at den pågældende person har opholdt sig i den stat, som anmodningen rettes til

                     —

                     billetter udstedt på navn og/eller passagerlister for befordring ad luft- eller søvejen, som viser den pågældende persons rejserute i staten, som anmodningen rettes til

                     —

                     oplysninger, der dokumenterer, at den pågældende person har brugt en rejsearrangørs eller et rejsebureaus tjenesteydelser.

         BILAG V

         BILAG VI

         FÆLLESERKLÆRING OM ARTIKEL 1, LITRA f)
         For så vidt angår artikel 1, litra f), vedtager parterne, at der ved opholdstilladelse ikke forstås midlertidige tilladelser til at forblive på parternes område under behandlingen af en asylansøgning eller en ansøgning om opholdstilladelse.

         FÆLLESERKLÆRING OM ARTIKEL 2, STK. 1
         Parterne noterer sig, at en pakistansk statsborger i overensstemmelse med den gældende lov om pakistansk statsborgerskab og gennemførelsesbestemmelser hertil ikke kan give afkald på sit statsborgerskab uden at have erhvervet en anden stats statsborgerskab eller nationalitet eller at have modtaget et gyldigt dokument, som garanterer, at en anden stat tilbyder statsborgerskab eller nationalitet.
         Parterne aftaler at konsultere hinanden, hvis der opstår et behov herfor.

         FÆLLESERKLÆRING OM ARTIKEL 3
         Parterne vil med hensyn til artikel 3 som princip sørge for, at tredjelandssatsborgere eller statsløse personer, som ikke eller ikke længere opfylder de gældende retlige betingelser for indrejse i, ophold eller bopæl på deres respektive områder, tilbagesendes til vedkommendes oprindelsesland.

         FÆLLESERKLÆRING OM ARTIKEL 3, STK. 1, LITRA b)
         Parterne er enige om, at ophold alene i lufttransit i et tredjeland ikke anses for at være »passage af noget andet land« i disse bestemmelsers forstand.

         FÆLLESERKLÆRING OM ARTIKEL 8, STK. 2
         Parterne er enige om, at i forbindelse med tilbagetagelsesanmodninger fra medlemsstater, hvis maksimale varetægtsperiode ifølge deres nationale lovgivning er på 30 dage eller derunder, omfatter fristen på 30 kalenderdage som omhandlet i artikel 8, stk. 2, i tilfælde af imødekommelse af tilbagetagelsesanmodningen den tid, det tager at udstede rejsedokumentet til vedkommendes tilbagetagelse, jf. aftalens artikel 2, stk. 2, og artikel 3, stk. 4.

         FÆLLESERKLÆRING FRA EUROPA-KOMMISSIONEN OG PAKISTAN OM LOVLIG MIGRATION
         Parterne er i overensstemmelse med Pakistans interesse i at drage fordel af mulighederne for lovlig migration i Den Europæiske Unions medlemsstater enige om, at denne aftale skal bidrage til at anspore de enkelte medlemsstater til at tilbyde pakistanske statsborgere mulighed for lovlig migration. Europa-Kommissionen opfordrer i den forbindelse medlemsstaterne til i overensstemmelse med egen lovgivning at indlede drøftelser med Pakistan om mulighederne for lovlig migration for pakistanske statsborgere.

         FÆLLESERKLÆRING OM TEKNISK BISTAND
         Parterne er fast besluttet på at gennemføre denne aftale på grundlag af et fælles ansvar og et afbalanceret partnerskab i en solidaritetsånd, hvad angår forvaltningen af migrationsstrømmene mellem Den Europæiske Union og Pakistan.
         Den Europæiske Union vil i den forbindelse på basis af Fællesskabets bistandsprogrammer, navnlig Aeneasprogrammet, støtte Pakistan med implementeringen af alle denne aftales komponenter, herunder støtte til tilbagetagne personers genetablering og velfærd.
         Støtten kan i princippet også omfatte befordring af forbindelsen mellem migration og udvikling, tilrettelæggelse og fremme af lovlig økonomisk migration, styring af ulovlig migration og beskyttelse af migranter mod udnyttelse og udelukkelse.

         FÆLLESERKLÆRING OM DANMARK
         Parterne noterer sig, at denne aftale ikke gælder for Kongeriget Danmarks område eller for danske statsborgere. På denne baggrund er det hensigtsmæssigt, at Pakistan og Danmark indgår en tilbagetagelsesaftale med samme indhold som denne aftale.

         FÆLLESERKLÆRING OM ISLAND OG NORGE
         Parterne noterer sig de tætte forbindelser mellem Det Europæiske Fællesskab og Island og Norge, navnlig i henhold til aftalen af 18. maj 1999 vedrørende disse landes associering i gennemførelsen, anvendelsen og videreudviklingen af Schengenreglerne. På denne baggrund er det hensigtsmæssigt, at Pakistan indgår en tilbagetagelsesaftale med Island og Norge med samme indhold som denne aftale.

         FÆLLESERKLÆRING OM EN ALSIDIG DIALOG OM MIGRATIONSFORVALTNING
         Parterne er fast besluttet på at føre en alsidig dialog om migrationsforvaltning i den blandede kommission, som skal nedsættes ved tredjegenerationssamarbejdsaftalen mellem EF og Pakistan. Dialogen skal omfatte visumpolitik med henblik på at lette direkte menneskelige kontakter.


title: 2011/580/EU: Europa-Parlamentets afgørelse af 10. maj 2011 om decharge for gennemførelsen af budgettet for Den Europæiske Fødevaresikkerhedsautoritet for regnskabsåret 2009#Europa-Parlamentets beslutning af 10. maj 2011 med bemærkningerne, der er en integrerende del af afgørelsen om decharge for gennemførelsen af budgettet for Den Europæiske Fødevaresikkerhedsautoritet for regnskabsåret 2009

text:
               27.9.2011

               DA

               Den Europæiske Unions Tidende

               L 250/162

         EUROPA-PARLAMENTETS AFGØRELSE
   af 10. maj 2011
   om decharge for gennemførelsen af budgettet for Den Europæiske Fødevaresikkerhedsautoritet for regnskabsåret 2009
   (2011/580/EU)
   EUROPA-PARLAMENTET,

               —

               der henviser til det endelige årsregnskab for Den Europæiske Fødevaresikkerhedsautoritet for regnskabsåret 2009,

               —

               der henviser til Revisionsrettens beretning om årsregnskabet for Den Europæiske Fødevaresikkerhedsautoritet for regnskabsåret 2009 med autoritetens svar (1),

               —

               der henviser til Rådets henstilling af 15. februar 2011 (05892/2011 — C7-0052/2011),

               —

               der henviser til EF-traktatens artikel 276 og artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

               —

               der henviser til Europa-Parlamentets og Rådets forordning (EF) nr. 178/2002 (3) om oprettelse af Den Europæiske Fødevaresikkerhedsautoritet, særlig artikel 44,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget og udtalelse fra Udvalget om Miljø, Folkesundhed og Fødevaresikkerhed (A7-0146/2011),

               1.

               meddeler den administrerende direktør for Den Europæiske Fødevaresikkerhedsautoritet decharge for gennemførelsen af autoritetens budget for regnskabsåret 2009;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til den administrerende direktør for Den Europæiske Fødevaresikkerhedsautoritet, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Jerzy BUZEK

            Formand

         Klaus WELLE

            Generalsekretær

      (1)  EUT C 338 af 14.12.2010, s. 108.

      (2)  EFT L 248 af 16.9.2002, s. 1.

      (3)  EFT L 31 af 1.2.2002, s. 1.

      (4)  EFT L 357 af 31.12.2002, s. 72.

      EUROPA-PARLAMENTETS BESLUTNING
      af 10. maj 2011
      med bemærkningerne, der er en integrerende del af afgørelsen om decharge for gennemførelsen af budgettet for Den Europæiske Fødevaresikkerhedsautoritet for regnskabsåret 2009
      EUROPA-PARLAMENTET,

                  —

                  der henviser til det endelige årsregnskab for Den Europæiske Fødevaresikkerhedsautoritet for regnskabsåret 2009,

                  —

                  der henviser til Revisionsrettens beretning om årsregnskabet for Den Europæiske Fødevaresikkerhedsautoritet for regnskabsåret 2009 med autoritetens svar (1),

                  —

                  der henviser til Rådets henstilling af 15. februar 2011 (05892/2011 — C7-0052/2011),

                  —

                  der henviser til EF-traktatens artikel 276 og artikel 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

                  —

                  der henviser til Europa-Parlamentets og Rådets forordning (EF) nr. 178/2002 (3) om oprettelse af Den Europæiske Fødevaresikkerhedsautoritet, særlig artikel 44,

                  —

                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

                  —

                  der henviser til forretningsordenens artikel 77 og bilag VI,

                  —

                  der henviser til betænkning fra Budgetkontroludvalget og udtalelse fra Udvalget om Miljø, Folkesundhed og Fødevaresikkerhed (A7-0146/2011),

                  A.

                  der henviser til, at Revisionsretten har fastslået, at den har fået rimelig sikkerhed for, at årsregnskabet for regnskabsåret 2009 er rigtigt, og at de underliggende transaktioner er lovlige og formelt rigtige,

                  B.

                  der henviser til, at Parlamentet den 5. maj 2010 meddelte den administrerende direktør for Den Europæiske Fødevaresikkerhedsautoritet decharge for gennemførelsen af autoritetens budget for regnskabsåret 2008 (5), og i sin beslutning, som ledsagede dechargeafgørelsen, bl.a.:

                              —

                              bemærkede, at Revisionsretten for tredje år i træk noterer sig bevillinger, der er fremført til det efterfølgende år (23 % af 2008-budgettet blev fremført til 2009, 16 % af 2007-budgettet blev fremført til 2008 og 20 % af 2006-budgettet blev fremført til 2007)

                              —

                              fastslog, at 20 ud af de 25 henstillinger (80 %) fra Den Interne Revisionstjeneste (IAS) og den interne revisionsfunktion (IAC) er blevet iværksat

                              —

                              noterede sig, at den anden personaleundersøgelse blev iværksat i oktober 2008 med henblik på at evaluere arbejdsmiljøet i autoriteten,

                  C.

                  der henviser til, at autoritetens budget for 2009 var på 71 400 000 EUR, hvilket er en stigning på 7,5 % i forhold til regnskabsåret 2008,

         Resultater

                  1.

                  bemærker, at 2009-budgettet for autoriteten udgjorde 71 400 000 EUR sammenlignet med 66 400 000 EUR i det foregående år;

                  2.

                  understreger, at budgetmyndigheden i løbet af 2009-budgetproceduren indførte en generel reserve på 4 546 000 EUR i autoritetens budget; glæder sig over, at 2 000 000 EUR blev frigivet fra reserven i november 2009 til at gennemføre autoritetens it-udviklings- og infrastrukturprojekter, idet autoriteten forelagde det relevante udvalg resultaterne af en opinionsundersøgelse blandt de ansatte, der var betingelsen for at frigive reserven;

                  3.

                  bemærker endvidere, at den anden del af reserven er blevet fordelt til det samme politikområde for at bidrage til effektive beredskabsforanstaltninger mod H1N1-pandemien; er klar over, at autoriteten ikke har anmodet om disse midler til ansættelsesprocedurer, idet de er blevet udsat til 2010;

                  4.

                  lykønsker autoriteten med, at den i en oversigt vedlagt Revisionsrettens beretning for 2009 har udarbejdet en sammenligning af transaktioner gennemført i løbet af 2008 og 2009, for at give dechargemyndigheden mulighed for mere effektivt at vurdere autoritetens præstationer fra år til år; bifalder, at autoriteten har øget antallet af temadokumenter og strategidokumenter;

                  5.

                  bemærker, at autoriteten i 2009 indførte opdelte bevillinger til forskningstilskud og videnskabelige samarbejdsprojekter, der medførte bortfald af 6 000 000 EUR i betalingsbevillinger; henstiller til autoriteten at styrke planlægningen og overvågningen af budgetprocesser i forbindelse med opdelte bevillinger;

                  6.

                  understreger nødvendigheden af, at autoriteten sikrer, at dens rådgivning er af høj kvalitet med henblik på at sikre overholdelse af EU's sikkerhedsnormer, videnskabelig kvalitet og uafhængighed i alle spørgsmål med en direkte eller indirekte indvirkning på fødevare- og fodersikkerhed samt plantebeskyttelse; anbefaler, navnlig af hensyn til gennemsigtigheden, foranstaltninger til yderligere at fremme og overvåge de interne bestemmelser om interesseerklæringer fra autoritetens ansatte og eksperter, som arbejder for autoriteten;

                  7.

                  anmoder Revisionsretten om at gennemføre resultatrevisioner af autoriteten;

         Budgetmæssig og økonomisk forvaltning

                  8.

                  opfordrer autoriteten til at styrke budgetprocesserne i forbindelse med sine opdelte bevillinger og planlægningen og styringen af sin flerårige gennemførelse; bemærker, at Revisionsretten rapporterede, at 6 000 000 EUR (75 %) af de opdelte bevillinger til videnskabstilskud og videnskabelige samarbejdsprojekter måtte bortfalde, hvoraf 3 100 000 EUR var bevilget ud over de behov, som autoriteten havde konstateret; bifalder ikke desto mindre autoritetens intentioner om at træffe foranstaltninger på grundlag af autoritetens erfaringer for 2009, det første år hvor konceptet med opdelte bevillinger til videnskabelige samarbejdsprojekter blev indført;

                  9.

                  opfordrer desuden indtrængende autoriteten til at forbedre sin budgetstyring med henblik på at reducere de store fremførsler; understreger, at Revisionsretten for fjerde år i træk noterer sig bevillinger, der er fremført til det efterfølgende år (13 % af 2009-budgettet blev fremført til 2010, 23 % af 2008-budgettet blev fremført til 2009, 16 % af 2007-budgettet blev fremført til 2008 og 20 % af 2006-budgettet blev fremført til 2007); bemærker især, at denne situation viser svagheder i autoritetens kontraktstyring og overvågning af overførslen af rapporter og omkostningsopgørelser;

                  10.

                  beklager, at Revisionsretten for tredje år i træk noterer sig, at forpligtelser til aktionsudgifter fremført fra det foregående år er blevet annulleret (dvs. 19 % af forpligtelserne til aktionsudgifter fremført fra 2008, 37 % af forpligtelserne til aktionsudgifter fremført fra 2007 og 26 % af forpligtelserne til aktionsudgifter fremført fra 2006); opfordrer indtrængende autoriteten til at ændre denne situation og give Revisionsretten meddelelse om de trufne foranstaltninger;

                  11.

                  bemærker endvidere, at Revisionsretten rapporterede om vanskeligheder i gennemførelsen af arbejdsprogrammet for 2009; opfordrer derfor autoriteten til at træffe de nødvendige foranstaltninger for at rette op på disse mangler;

         Intern revision

                  12.

                  anerkender, at autoriteten har sendt dechargemyndigheden en rapport udarbejdet af den administrerende direktør med en oversigt over indholdet af IAS' anbefaling i overensstemmelse med rammefinansforordningens artikel 72, stk. 5; er imidlertid især bekymret over, at ud af de 48 anbefalinger, betragtes én som »kritisk« (om styring af bevillinger), 27 som »meget vigtige« og 20 som »vigtige«, men at dechargemyndigheden ikke har modtaget nogen oplysninger om indholdet af disse anbefalinger; anmoder derfor indtrængende autoritetens administrerende direktør om at fremsende disse oplysninger;

                  13.

                  anerkender takket være autoriteten, at IAS foretog en tilbundsgående revisions-risikovurdering i sidste kvartal af 2009 for at fastlægge revisionsprioriteringerne og IAS-revisionsplanen for de kommende tre år, en revision af interesseerklæringer og en revision af ansættelser i 2009;

                  14.

                  mener, at det revisionsudvalg, som autoriteten etablerede i 2006, spiller en væsentlig rolle ved at hjælpe bestyrelsen med at sikre, at arbejdet i IAS og IAC gennemføres korrekt og tages behørigt i betragtning af bestyrelsen og den administrerende direktør; mener derfor, at dette revisionsudvalg inden for autoriteten kan danne forbillede for andre agenturer;

                  15.

                  gentager sit krav om, at autoriteten træffer passende foranstaltninger i tilfælde af interessekonflikter; anmoder autoriteten om at indlede en undersøgelse af mulige interessekonflikter for så vidt angår ledende videnskabsfolk og medlemmer af bestyrelser og paneler, således at det bliver muligt at opdage og reagere på eventuelle udeladelser i interesseerklæringerne i tide;

                  16.

                  henviser vedrørende de øvrige bemærkninger, der ledsager dechargeafgørelsen, og som er af horisontal karakter, til sin beslutning af 10. maj 2011 (6) om præstation, økonomisk forvaltning og kontrol med agenturer.

         (1)  EUT C 338 af 14.12.2010, s. 108.

         (2)  EFT L 248 af 16.9.2002, s. 1.

         (3)  EFT L 31 af 1.2.2002, s. 1.

         (4)  EFT L 357 af 31.12.2002, s. 72.

         (5)  EUT L 252 af 25.9.2010, s. 155.

         (6)  Vedtagne tekster, P7_TA(2011)0163 (Se side 269 i denne EUT).


title: 2011/213/EU: Rådets afgørelse af 9. marts 2011 om indgåelse af aftalen mellem Det Europæiske Fællesskab og Japans regering om videnskabeligt og teknologisk samarbejde#Aftale mellem Det Europæiske Fællesskab og Japans regering om videnskabeligt og teknologisk samarbejde

text:
               6.4.2011

               DA

               Den Europæiske Unions Tidende

               L 90/1

         RÅDETS AFGØRELSE
   af 9. marts 2011
   om indgåelse af aftalen mellem Det Europæiske Fællesskab og Japans regering om videnskabeligt og teknologisk samarbejde
   (2011/213/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 186, sammenholdt med artikel 218, stk. 6, litra a), nr. v),
   under henvisning til forslag fra Europa-Kommissionen,
   under henvisning til godkendelse fra Europa-Parlamentet, og
   ud fra følgende betragtninger:

               (1)

               Kommissionen har på Det Europæiske Fællesskab vegne ført forhandlinger med Japans regering om en aftale om videnskabeligt og teknologisk samarbejde.

               (2)

               Den nævnte aftale blev undertegnet af parternes repræsentanter den 30. november 2009 i Bruxelles med forbehold for senere indgåelse.

               (3)

               Som en følge af Lissabontraktatens ikrafttræden den 1. december 2009 er Den Europæiske Union trådt i stedet for og har efterfulgt Det Europæiske Fællesskab.

               (4)

               Aftalen bør indgås på Unionens vegne —

         VEDTAGET DENNE AFGØRELSE:
   Artikel 1
   Aftalen mellem Det Europæiske Fællesskab og Japans regering om videnskabeligt og teknisk samarbejde godkendes hermed på Unionens vegne.
   Teksten til aftalen er knyttet til denne afgørelse.
   Artikel 2
   Kommissionen fastlægger den holdning, som Unionen skal indtage i det blandede udvalg, som nedsættes ved aftalens artikel 6, stk. 1, angående ændringer af aftalen efter aftalens artikel 13. stk. 5.
   Artikel 3
   Formanden for Rådet fremsender på Unionens vegne den i aftalens artikel 13, stk. 1, omhandlede meddelelse og afgiver følgende meddelelse til Japans regering:

      »Som følge af Lissabontraktatens ikrafttræden den 1. december 2009 er Den Europæiske Union trådt i stedet for og har efterfulgt Det Europæiske Fællesskab og udøver fra nævnte dato alle Det Europæiske Fællesskabs rettigheder og påtager sig alle dets forpligtelser. Henvisninger i aftalen til »Det Europæiske Fællesskab« gælder i givet fald som henvisninger til »Den Europæiske Union« «.

   Artikel 4
   Denne afgørelse træder i kraft på dagen for vedtagelsen.

      Udfærdiget i Bruxelles, den 9. marts 2011.

            På Rådets vegne

         CSÉFALVAY Z.

            Formand

      AFTALE
      mellem Det Europæiske Fællesskab og Japans regering om videnskabeligt og teknologisk samarbejde
      DET EUROPÆISKE FÆLLESSKAB (i det følgende benævnt »Fællesskabet«)
      og
      JAPANS REGERING;
      SOM ØNSKER at fremme de bestående nære og venskabelige forbindelser mellem Japan og Fællesskabet under hensyntagen til den hastige udvikling af videnskabelig viden og dens gunstige bidrag til at fremme det bilaterale og internationale samarbejde,
      SOM ØNSKER at udvide det videnskabelige og teknologiske samarbejde på en række områder af fælles interesse gennem etablering af et produktivt partnerskab i fredeligt øjemed og til gensidig fordel,
      SOM ER OVERBEVIST om, at et sådant samarbejde og anvendelsen af resultaterne af et sådant samarbejde vil bidrage til Japans og Fællesskabets økonomiske og sociale udvikling,
      SOM ØNSKER at etablere en formel ramme omkring gennemførelsen af de samlede samarbejdsaktiviteter, som vil styrke samarbejdet inden for videnskab og teknologi mellem parterne,
      ER BLEVET ENIGE OM FØLGENDE:
      Artikel 1
      1.   Parterne fremmer, udvikler og letter samarbejdsaktiviteter i medfør af denne aftale inden for videnskab og teknologi i fredeligt øjemed.
      2.   Samarbejdsaktiviteter i medfør af denne aftale gennemføres på grundlag af følgende principper:

                  a)

                  gensidige og ligelige bidrag og fordele

                  b)

                  gensidig adgang til F&U-programmer og -projekter og ordninger for gæsteforskere

                  c)

                  rettidig udveksling af oplysninger, der kan fremme samarbejdsaktiviteter i medfør af denne aftale

                  d)

                  fremme af vidensamfundet til gavn for Japans og Fællesskabets økonomiske og sociale udvikling.

            Artikel 2
      1.   Samarbejdsaktiviteter i medfør af denne aftale består af såvel direkte samarbejdsaktiviteter som indirekte samarbejdsaktiviteter.
      2.   I denne aftale forstås ved:
      a)   »parterne«: Japans regering og Fællesskabet
      b)   »direkte samarbejdsaktiviteter«: samarbejdsaktiviteter mellem parterne eller deres agenturer
      c)   »indirekte samarbejdsaktiviteter«: samarbejdsaktiviteter mellem personer i Japan og Fællesskabet, som udføres inden for rammerne af F&U-programmer og -projekter
      d)   »F&U-programmer og -projekter «: rammeprogrammet for forskning og teknologisk udvikling, som gennemføres af Fællesskabet, eller F&U-programmer og -projekter inden for det konkurrencebaserede finansieringssystem, som gennemføres af Japan, eller dettes agenturer eller officielle institutioner
      e)   »personer«:

                  i)

                  for Japans vedkommende alle Japans statsborgere eller enhver juridisk person, der er etableret i overensstemmelse med Japans love, og

                  ii)

                  for Fællesskabets vedkommende alle statsborgere i Fællesskabet eller enhver juridisk person, som er etableret i overensstemmelse med de nationale love i Fællesskabets medlemsstater eller fællesskabslovgivningen

            f)   »agenturer«:

                  i)

                  for Japans vedkommende Japans statslige agenturer, og

                  ii)

                  for Fællesskabets vedkommende Europa-Kommissionen

            g)   »officielle institutioner«: officielle institutioner, hvis budgetter og driftsplaner godkendes af de kompetente ministre i Japans regering, og hvis F&U-programmer og -projekter inden for det konkurrencebaserede finansieringssystem med deres samtykke indgår i programmer og projekter under indirekte samarbejdsaktiviteter
      h)   »intellektuel ejendomsret«: intellektuel ejendom i den betydning, som tillægges ifølge artikel 2 i konventionen om oprettelse af Verdensorganisationen for Intellektuel Ejendomsret, underskrevet i Stockholm den 14. juli 1967.
      Artikel 3
      1.   Direkte samarbejdsaktiviteter kan bl.a. antage følgende former:

                  a)

                  møder af enhver art, f.eks. ekspertmøder, for at drøfte og udveksle informationer om videnskabelige og teknologiske aspekter af generel karakter eller specifikke emner eller for at identificere F&U-programmer og -projekter, som med fordel vil kunne gennemføres i et samarbejde

                  b)

                  udveksling af informationer om aktiviteter, politikker, praksis og love og bestemmelser vedrørende forskning og udvikling

                  c)

                  besøg og udveksling af videnskabsmænd, teknisk personale eller andre eksperter i forbindelse med generelle eller specifikke emner

                  d)

                  gennemførelse af andre former for samarbejdsaktiviteter, som kan identificeres, foreslås og besluttes i det blandede udvalg for videnskabeligt og teknologisk samarbejde, der er omhandlet i denne aftales artikel 6.

            2.   Med sigte på at udvikle indirekte samarbejdsaktiviteter kan enhver person, der er hjemmehørende i en af parterne, deltage i F&U-programmer og -projekter, som gennemføres af den anden part eller dennes agenturer eller officielle institutioner, i overensstemmelse med parternes love og bestemmelser og med forbehold af bestemmelserne i bilag I og II til denne aftale.
      Artikel 4
      De nærmere bestemmelser og procedurer for hver samarbejdsaktivitet i medfør af denne aftale kan fastlægges mellem de parter, deres agenturer eller officielle institutioner, som deltager i denne samarbejdsaktivitet.
      Artikel 5
      For så vidt angår direkte samarbejdsaktiviteter under denne aftale kan hver part eller i givet fald dennes agenturer — med den anden parts eller dennes agenturers samtykke — tillade deltagelse af forskere og organisationer fra alle sektorer af forskningsverdenen, herunder den private sektor.
      Artikel 6
      1.   Af hensyn til en effektiv gennemførelse af aftalen opretter parterne et blandet udvalg for videnskabeligt og teknologisk samarbejde (i det følgende benævnt »det blandede udvalg«. Formandskabet for det blandede udvalg varetages i fællesskab af embedsmænd fra Japans udenrigsministerium og fra Europa-Kommissionen.
      2.   Det blandede udvalg har til opgave at:

                  a)

                  udveksle information og synspunkter om spørgsmål vedrørende videnskabs- og teknologipolitik

                  b)

                  identificere, foreslå og træffe beslutning om samarbejdsaktiviteter i medfør af denne aftale

                  c)

                  vurdere og drøfte resultaterne af samarbejdsaktiviteter under denne aftale

                  d)

                  rådgive og tilskynde parterne i forbindelse med gennemførelsen af denne aftale

                  e)

                  regelmæssigt overvåge den gensidige adgang til F&U-programmer og -projekter og til ordninger for gæsteforskere og undersøge konkrete foranstaltninger til at forbedre denne adgang og sikre, at princippet om gensidighed, jf. denne aftales artikel 1, fungerer efter hensigten.

            3.   Beslutningerne i det blandede udvalg træffes ved fælles overenskomst.
      4.   Det blandede udvalg mødes på tidspunkter, som begge parter er indforstået med, mindst hvert andet år.
      5.   Japans regering og Fællesskabet varetager på skift værtsfunktionen for det blandede udvalgs møder, medmindre andet aftales.
      6.   I forbindelse med møder i det blandede udvalg afholdes deltagernes rejse- og opholdsudgifter af den part, de tilhører. Alle andre udgifter i forbindelse med møderne i det blandede udvalg afholdes af værtsparten.
      7.   Det blandede udvalg fastsætter selv sin forretningsorden.
      8.   Det blandede udvalg kan træffe beslutninger via de diplomatiske kanaler, når det ikke er trådt sammen.
      Artikel 7
      Gennemførelsen af denne aftale er betinget af tilstedeværelsen af de nødvendige midler og af parternes gældende love og bestemmelser.
      Artikel 8
      1.   Videnskabelig og teknologisk viden, som ikke er fortrolig, og som er resultatet af direkte samarbejdsaktiviteter, kan frigives til offentligheden af hver af parterne via de normale kanaler og i overensstemmelse med de deltagende agenturers normale procedurer.
      2.   Intellektuel ejendomsret og ikke-frigivet viden, som er resultatet af, som anvendes i forbindelse med, eller som opnås via samarbejdsaktiviteterne under denne aftale, behandles i overensstemmelse med bestemmelserne i bilag II til denne aftale.
      Artikel 9
      Hver part bestræber sig på inden for rammerne af sine respektive love og administrative bestemmelser at give de personer, som udfører samarbejdsaktiviteterne under denne aftale, de bedste muligheder for at lette fri bevægelighed og ophold for forskere, som deltager i disse samarbejdsaktiviteter, og for at lette adgangen til at indføre og udføre materialer, data eller udstyr til brug for samarbejdsaktiviteterne til og fra sit område.
      Artikel 10
      Bestemmelserne i denne aftale berører ikke rettigheder og forpligtelser i medfør af eksisterende og fremtidige aftaler om samarbejde mellem parterne eller mellem Japans regering og regeringen i en medlemsstat i Fællesskabet.
      Artikel 11
      Alle spørgsmål og tvister om fortolkningen og gennemførelsen af denne aftale afgøres af parterne ved fælles overenskomst.
      Artikel 12
      Bilag I og II til denne aftale udgør en integrerende del af aftalen.
      Artikel 13
      1.   Denne aftale træder i kraft på den dato, hvor parterne udveksler diplomatiske noter, hvori de meddeler hinanden, at deres respektive interne procedurer for aftalens ikrafttræden er gennemført.
      2.   Denne aftale forbliver i kraft i en periode på fem år og gælder fortsat derefter, medmindre den ved udløbet af den første femårsperiode eller på ethvert tidspunkt derefter opsiges af den ene part med mindst seks måneders skriftligt varsel.
      3.   Denne aftales ophør berører ikke gennemførelsen af samarbejdsaktiviteter, der er iværksat i henhold til denne aftale, men ikke fuldt gennemført på tidspunktet for aftalens ophør, eller specifikke rettigheder og forpligtelser, som er opstået i overensstemmelse med bilag II til denne aftale.
      4.   Hver af parterne kan evaluere resultaterne af denne aftale og aktiviteterne under denne aftale hvert femte år, og parten informerer i så tilfælde den anden part om resultaterne af evalueringen. Hver part vil bestræbe sig på at lette en evaluering, som udføres af den anden part.
      5.   Denne aftale kan ændres ved fælles overenskomst af parterne gennem udveksling af diplomatiske noter. Ændringer træder i kraft på samme betingelser som nævnt i stk. 1, medmindre andet aftales.
      Aftalen og bilag I og II til denne aftale er udfærdiget i to originale eksemplarer på bulgarsk, dansk, engelsk, estisk, finsk, fransk, græsk, italiensk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk, ungarsk og japansk, idet hver af disse tekster har samme gyldighed. I tilfælde af uoverensstemmelse har den japanske og den engelske udgave forrang frem for de øvrige sprogudgaver.

         TIL BEKRÆFTELSE HERAF har undertegnede, der er behørigt bemyndiget hertil af henholdsvis Det Europæiske Fællesskab og Japans regering undertegnet denne aftale.
         Udfærdiget i Bruxelles, den tredivte november 2009.

               For Det Europæiske Fællesskab

               For Japans regering

         BILAG I

            VILKÅR FOR PERSONERS DELTAGELSE I F&U-PROGRAMMER OG -PROJEKTER

                     I.

                     Hvis en part eller dennes agenturer eller officielle institutioner inden for rammerne af denne aftale indgår en kontrakt med en person henhørende under den anden part om F&U-programmer og -projekter, yder den anden part, efter anmodning herom, den første part eller dennes agenturer eller officielle institutioner enhver rimelig og gennemførlig bistand, der måtte være nødvendig og hensigtsmæssig for at sikre en smidig gennemførelse af en sådan kontrakt.

                     II.

                     Personer fra Japan kan deltage i rammeprogrammet for forskning og teknologisk udvikling, som gennemføres af Fællesskabet. En sådan deltagelse af personer fra Japan skal være i overensstemmelse med rammeprogrammets regler for deltagelse, formidling og gennemførelse.

                     III.

                     Personer fra Fællesskabet kan deltage i F&U-programmer og -projekter inden for det konkurrencebaserede finansieringssystem, som gennemføres af Japan, eller dettes agenturer eller officielle institutioner på videnskabelige og teknologiske områder svarende til rammeprogrammet for forskning og teknologisk udvikling. En sådan deltagelse af personer fra Fællesskabet skal være i overensstemmelse med Japans love og administrative bestemmelser og det specifikke program eller projekts relevante regler for deltagelse, formidling og gennemførelse.

         BILAG II

            INTELLEKTUEL EJENDOMSRET OG IKKE-FRIGIVET VIDEN

         I.   Parternes intellektuelle ejendomsret i forbindelse med direkte samarbejdsaktiviteter

                     1.

                     Følgende regler finder anvendelse for så vidt angår intellektuel ejendomsret, som er resultatet af direkte samarbejdsaktiviteter, bortset fra ophavsret og hermed beslægtede rettigheder som omhandlet i nedenstående punkt 3:

                                 a)

                                 De intellektuelle ejendomsrettigheder skal ejes af parten eller dennes agenturer, som skaber den intellektuelle ejendom. Skabes den intellektuelle ejendom i fællesskab, holder parterne eller deres agenturer samråd med henblik på at nå til enighed om ejerskabet eller tildelingen af intellektuelle ejendomsrettigheder under hensyntagen til parternes eller deres agenturers respektive andel af arbejdet.

                                 b)

                                 Parten eller dens agenturer, som er i besiddelse af de intellektuelle ejendomsrettigheder, tildeler den anden part eller dennes agenturer en licens til at udnytte disse rettigheder med henblik på at udføre direkte samarbejdsaktiviteter, hvis dette er nødvendigt for at sætte den anden part eller dennes agenturer i stand til at udføre deres arbejde inden for det specifikke projekt under denne aftale. Drejer det sig om patenter og brugsmodeller, tildeles denne licens royaltyfrit. Tildelingen af en licens til at benytte intellektuelle ejendomsrettigheder i medfør af dette litra er underlagt hver parts gældende love og administrative bestemmelser og betingelser, som parterne eller deres agenturer enes om, inden projektet indledes.

                     2.

                     Parten eller dens agenturer, som er i besiddelse af de intellektuelle ejendomsrettigheder, som indføres i forbindelse med direkte samarbejdsaktiviteter, tildeler den anden part eller dennes agenturer en licens til at udnytte disse rettigheder med henblik på at udføre direkte samarbejdsaktiviteter, hvis dette er nødvendigt for at sætte den anden part eller dennes agenturer i stand til at udføre deres arbejde inden for det specifikke projekt under denne aftale. Tildelingen af en licens til at benytte intellektuelle ejendomsrettigheder i medfør af dette afsnit er underlagt hver parts gældende love og administrative bestemmelser og betingelser, som parterne eller deres agenturer enes om, inden projektet indledes.

                     3.

                     Følgende regler finder anvendelse i relation til parternes eller deres agenturers ophavsret og beslægtede rettigheder:

                                 a)

                                 Hvis en part eller dennes agenturer offentliggør videnskabelige og tekniske data, informationer og resultater i tidsskrifter, artikler, rapporter, bøger eller i form af videomateriale og digitale lagermedier, der er et resultat af direkte samarbejdsaktiviteter, bestræber denne part sig så vidt muligt på at opnå ikke-eksklusiv, uigenkaldelig og royaltyfri ret for den anden part til at oversætte, reproducere, tilpasse, transmittere og offentligt distribuere sådanne værker i alle lande, hvor der er adgang til beskyttelse af ophavsret.

                                 b)

                                 Alle offentligt distribuerede eksemplarer af ophavsretligt beskyttede værker, der omfattes af bestemmelserne i ovenstående litra a), skal være forsynet med forfatternavn, medmindre en forfatter udtrykkeligt anmoder om ikke at blive navngivet. Desuden skal der klart og tydeligt henvises til parternes fælles medvirken.

               II.   Ikke-frigivet viden i forbindelse med direkte samarbejdsaktiviteter

         Følgende regler finder anvendelse i relation til parternes eller deres agenturers ikke-frigivne viden:

                     1.

                     Når en part meddeler den anden part eller dennes agenturer viden, der er nødvendig for at gennemføre direkte samarbejdsaktiviteter, angiver hver part, hvilken viden parten ikke ønsker frigivet.

                     2.

                     Parten eller dennes agenturer, som modtager ikke-frigivet viden, kan på eget ansvar meddele denne ikke-frigivne viden til sine agenturer eller personer, som er ansat hos agenturerne eller parten, hvis dette er nødvendigt for at sætte disse agenturer eller personer i stand til at udføre deres arbejde inden for det specifikke projekt under denne aftale.

                     3.

                     Med forudgående skriftligt samtykke fra den part eller dennes agenturer, der stiller ikke-frigivet viden til rådighed, kan den anden part eller dennes agenturer give en sådan viden større udbredelse end tilladt efter punkt 2. Parterne eller deres agenturer fastlægger sammen procedurer for anmodning om og opnåelse af forudgående skriftligt samtykke til en sådan større udbredelse, og hver part giver sit samtykke i den udstrækning, det er muligt efter denne parts love og bestemmelser.

                     4.

                     Informationer, der fremkommer i forbindelse med seminarer, andre møder, personaleallokering og anvendelse af faciliteter under denne aftale, forbliver fortrolige, hvis modtageren af en sådan ikke-frigivet viden eller anden fortrolig eller privilegeret viden blev gjort bekendt med den meddelte videns fortrolige karakter på meddelelsestidspunktet i overensstemmelse med punkt 1, og skal behandles som angivet i punkt 2 og 3.

                     5.

                     Hvis en part bliver opmærksom på, at den vil blive eller kan forventes at blive ude af stand til at opfylde de i punkt 2, 3 og 4, omhandlede begrænsninger og betingelser for videregivelse, giver den omgående den anden part meddelelse herom. Parterne rådfører sig derefter med hinanden om, hvilke skridt der skal tages.

               III.   Personers intellektuelle ejendomsrettigheder i forbindelse med indirekte samarbejdsaktiviteter

         Hver part sikrer, at intellektuel ejendomsret tilhørende en af den anden parts personer, som deltager i F&U–programmer og –projekter, der gennemføres af førstnævnte part, dennes agenturer eller officielle institutioner, og hermed beslægtede rettigheder og forpligtelser, som følger af en sådan deltagelse, er i overensstemmelse med de relevante internationale konventioner, der har bindende virkning for Japans regering og Fællesskabet eller alle dets medlemsstater, herunder aftalen om handelsrelaterede aspekter af intellektuelle ejendomsrettigheder i bilag 1C til Marrakechaftalen om oprettelse af Verdenshandelsorganisationen, Parisakten af 24. juli 1971 til Bernerkonventionen til værn for litterære og kunstneriske værker og Stockholmakten af 14. juli 1967 til Pariserkonventionen til beskyttelse af industriel ejendom.